अनुलोम विलोम प्राणायाम करने का सबसे अच्छा फायदा यह है कि इसे करने के लिए आप अपनी पसंद की किसी भी अवस्था में बैठ सकते हैं। सिर्फ इस बात का ध्यान रखें कि इस प्राणायाम को करते वक्त आपकी कमर एकदम सीधी रहे। इसके बाद अपने बाएं हाथ से ध्यान मुद्रा बनाएं। अब आप अपनी दाहिने हाथ के अंगूठे से पहली उंगली को एकसाथ मिलाएं। अब कमर को सीधा रख और आगे देख कर अपनी बाकी की उंगलियों को एकदम सीधा रखें। इस अवस्था में आपकी हथेली का पिछला हिस्सा घुटने पर रख दें। दाहिने हाथ के अंगूठे और बीच की दोनों उंगलियों को जोड़ें। अंगूठे से दाईं नासिका को बंद करें और बाईं नासिका से धीरे-धीरे सांस अंदर लें। इसके बाद उंगलियों से बांईं नासिका को बंद कर दाईं नासिका से सांस छोड़ें। फिर दाईं नासिका से ही सांस भीतर खींचें और बाएं से सांस छोड़ें। इस प्रकार अनुलोम-विलोम क्रिया का एक चक्र पूरा होता है।